اندونزیانینگ اورته سولاویسی ایالتیده یوز بیرگن سیل حادثه سیده 350 اوی سوو آستیگه قالدی.
ملی آفت باشقرمه سی تامانیدن بیریلگن بیاناتگه کوره، مذکور ایالت نینگ تولی-تولی منطقه سیده قتّیق یاغینگرچیلیک نینگ آرتیدن سیل کیلدی.
قتّیق سیل یوز بیرگن قیشلاقلرده 350 ته اوی سوو آستیگه قالیب کیتگن لیگی بیلدیریلدی. عین دمده بیرته کوپریک که هم کتته زیان ییتگن لیگی معلوم قیلیندی.
سیل تاثیرلنگن عایله لرگه یاردم ییتکیزیش اوچون تیگیشلی اداره لرنینگ اورونیب تورگن لیگی قید ایتیلدی.
باشقه تاماندن هواشناسلیک، اقلیم و جیوفزیک باشقرمه سی ینه بیر قطار منطقه گه سیل حادثه سی بوییچه آگاهلنتیردی.
اکواتور کمریده گی اندونزیاده اکتوبر بیلن اپریل آیلری اورته سیده تیز – تیز سوو تاشقینلری و ییر سیلجیش حادثه لری یوز بیرماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
